SigZag

SigZag on tämänkertainen uutuus. Ohjelmalla voi tehdä näppäriä puumerkkejä sähköpostiviesteihin. Puumerkit voivat olla piirroksia, joita luodaan näppäimistön kirjaimilla ja erikoismerkeillä. Kun olet tehnyt puumerkkisi, sinun on asennettava sähköpostiohjelmasi hakemaan oikea tiedosto ja lisäämään se sähköpostiviesteihisi. Asennuksen vaiheet riippuvat siitä, mitä selainta käytät. Etsi selaimen valikoista mahdollisuus lisätä allekirjoitus tai signature.
SigZagia on helppo käyttää. Työkalupalkista voi valita monia piirroksia. Kun napsautat piirrosta, tulet uuteen ikkunaan, jonka vasemmassa reunassa on tumma palkki ja nuoli. Napsauta nuolta, niin löydät piirrosryhmien luettelon. Valitse esimerkiksi Animals (eläimet). Ryhmästä on valittavana useita erityyppisiä eläimiä. Esimerkiksi Cats-ryhmästä voit valita jonkin kissaeläimen. Kissaa esittävä piirros näkyy ikkunan yläreunassa. Kun olet löytänyt piirroksen, jota haluat käyttää, vahvista valintasi napsauttamalla vihreää V-painiketta. Piirrosikkuna sulkeutuu ja piirros näkyy näytöllä. Napsauta kirjaimia sisältävää painiketta, niin voit kirjoittaa piirrokseen viestin. Kirjoita haluamasi viesti uuden ikkunan oikeaan alanurkkaan. Voit valita tekstiin toisen fontin napsauttamalla Normal Text -kentän vieressä olevaa nuolta. Kun olet valmis, napsauta taas vihreää V-painiketta. Nyt näytöllä on kaksi asiakirjaa, joita voi siirtää napsauttamalla ja vetämällä. Kun olet valmis, tallenna puumerkkisi valitsemalla File-valikosta Save. Tallenna tiedosto tekstitiedostona napsauttamalla Text File -kohtaa. Nimeä tiedosto ja napsauta Save. Nyt puumerkkiäsi voi käyttää sähköpostiohjelmassa. Kun tiedosto on tallennettu, napsauta punaista X-painiketta. Voit tehdä uuden tiedoston tai poistua ohjelmasta File-valikon Quit-kohdasta.